אולם לא ניתן להסיק בצורה חד משמעית האם אשור הוא זה שיצא מארצו של נמרוד ובנה את כל הערים האלה, או שנמרוד יצא מארצו לארץ אשור ובנה את אותם הערים. בפרשנות המסורתית למשל, רש"י נוקט כמובא במדרש . אולם הרמב"ן מפרש את המשך הפסוק על נמרוד, .
ארם (דמות מקראית)
אֲרָם, דמות מקראית, בנו הצעיר של שם בן נח, אחיהם של עילם, אשור, ארפכשד ולוד. קיימת מחלוקת לגבי ארם אם הוא אחיהם או אביהם של עוץ, חול, גתר ומש. ארם נחשב לאבי העם הארמי. ארם הוא אחד מהקדושים של הדת המנדעית.
ארם נזכר בבראשית כאח של עילם, אשור, ארפכשד ולוד ואב של עוץ, חול, גתר ומש:
ובדברי הימים א' נזכר כאח של עילם, אשור, ארפכשד, לוד, עוץ, חול, גתר ומשך:
מש (דמות מקראית)
מַשׁ הוא דמות מקראית המוזכרת בתולדות בני נח, ב כאחד מבניו של ארם בן שם בן נח.
שמו.
נזכר בספר בראשית:
ובספר דברי הימים א':
בספר דברי הימים () במרבית כתבי היד, נקרא בנו של ארם "משך", וכך הדבר גם בתרגום השבעים, הן בבראשית והן בדברי הימים. עם זאת, אין לבלבל בינו לבין דמותו של משך בנו של יפת, המוזכר בתחילת הפרק בספר בראשית. גרסה שלישית, המופיעה בנוסח שומרון של התורה, במגילת מלחמת בני אור בבני חושך מקומראן ובכתבי יוסף בן מתתיהו מכנה אותו בשם "משא".
זיהויו.
מרבית הניסיונות לזיהוי מש במחקר מניחים כי "מש" איננו יסוד אתני אלא וריאציה לשמו של חבל ארץ באזור ההתנחלות הארמית. ההצעה העיקרית במחקר לזיהוי מש היא עם הרי Mashu הנזכרים בעלילות גילגמש, אשר מקובל לזהותם עם הר הלבנון. הארכאולוג בנימין מזר הציע לזהות את מש עם "מאשא" הנזכר בכתבי מארות מהמזרח הקדום. חוקרים אחרים הציעו לזהות את מש עם הרכס טור עבדין בצפון מסופוטמיה.כיוון אחר לזיהוי מש כולל את החוקרים המעדיפים את הנוסח "משא" ומזהים בין מש/משא מלוח העמים בבראשית לבין משא הנזכר כבנו של ישמעאל (). לשיטתם, מדובר למעשה באותו יסוד אתני, שבט נוודים אשר מיוחס ברשימה אחת לארם וברשימה האחרת לישמעאל.
בחפירות ארכאולוגיות שבוצעו בגבול תימן-עומאן התגלה אתר הנקרא בשם "ארם". מספר היסטוריונים גורסים כי זה המקום של העם הארמי וביניהם גם מש עצמו. על פי המסורת האתיופית מש היה מלך הארמים בין השנים 2162 לפנה"ס - 2096 לפנה"ס לאחר שירש את אביו ארם, ותחתיו הארמים פלשו לאזורים נרחבים בסהר הפורה, שם התעמתו עם המדינות המקומיות בנוסף לפלישה לכיוון קרן אפריקה ולאתיופיה, והם אלו שגרמו לירידת ארץ פונט וללחימה כנגד ממלכת כוש.
קינן
קֵינָן הוא דמות מקראית, בנו של אנוש ונינם של חוה ואדם, ואביו של מהללאל. דור רביעי לאדם. כך לפי המסופר ב וכן בדברי הימים א, א', ב'.
קינן חי 910 שנים. הוא נולד בשנת שכ"ה לבריאת העולם (3436 לפנה"ס) ומת בשנת א'רל"ה (2526 לפנה"ס). בנו מהללאל נולד כשהיה בן 70. היו לו בנים ובנות נוספים.
ב"ספר הישר" מסופר שהיה קינן למלך הראשון שמלך על בני האדם.
אטימולוגיית השם "קינן" היא מהמילה "קין" עם ניון. להרחבה עוד משמעות השם ראו קין#מקור השם.
שם חיצוני לאשתו הוא מהללאית, מחוללת, או מהוללאות.
נוער חובב תנ&quot;ך
ארגון נוער חובב תנ"ך (נח"ת) הוא ארגון ארצי שמטרתו להפיץ את לימוד התנ"ך ולהוות מקום מפגש לבני נוער יהודים החשים קשר לתנ"ך ואוהבים ללמוד אותו.
היסטוריה.
הארגון הוקם בסוכות התשמ"ב (1981) על ידי זוכי חידון התנ"ך העולמי לנוער יהודי: דוד מוריה, נריה פנחס, אשר חפוטא ורונן מכלוף, שחברו לפרופ' חיים גבריהו מהחברה לחקר המקרא ודוד שמש ממשרד החינוך.
פעילות.
חברים בארגון נערים ונערות, בעיקר בגיל תיכון (אך גם מעט מבוגרים וצעירים יותר). ייחודו של הארגון הוא בכך שהוא מנוהל על ידי החברים בו, בני נוער בלבד, ורובם המוחלט של השיעורים והפעילויות בו מועברים על ידי החברים עצמם, ולא על ידי מורים.
בארגון קיימים מספר מוקדים (מחוזות): מחוז ירושלים, מחוז מרכז (פתח תקווה), מחוז חיפה, מחוז גוש (אלון שבות), מחוז צפון (טבריה), מחוז שומרון (אריאל), מחוז מודיעין ומחוז אשדוד.
בין השנים תשס"ד–תשס"ח (2004–2008) פעל גם "מחוז רשת", באמצעותו הועברו שיעורי תנ"ך בחדרי שיחה באינטרנט.
פעילות הארגון מורכבת משיעורים שבועיים או דו-שבועיים בכל אחד מהמחוזות. שיעורים אלו מועברים על ידי חברי הארגון או בוגריו. כמו כן, מארגן נח"ת פעילויות ארציות בחגים (סוכות, חנוכה, פסח, וכן במהלך החופש הגדול), בשבתות (כ-4 שבתות בשנה, בנוסף לשבת מחוזית לכל אחד מהמחוזות), וימי עיון בתנ"ך (בדרך כלל במהלך חופשת הקיץ) בהם מועברים שיעורים רבים על ידי מרצים חיצוניים ובוגרי הארגון.
חלק מחבריו של הארגון משתתפים בהצלחה בחידון התנ"ך העולמי לנוער יהודי. רבים מהזוכים בחידוני התנ"ך העולמי (לנוער) היו חברים בארגון, ורבים ממתמודדי החידון מצטרפים לארגון.
הארגון פתוח לבני-נוער מכל שכבות החברה היהודית, ואינו קשור פוליטית למפלגה או לזרם כלשהו. הקריטריון היחיד לקבלה לארגון הוא אהבת התנ"ך. בתקנון הארגון נכתב כי הארגון הוא א-פוליטי וא-דתי.
בעבר, הוציא הארגון עלון דו-חודשי בשם "מלא כף נחת" ולאחר מכן "כפית של נח"ת". כיום, המאמרים מועלים לאתר בעל אותו השם. באתר ניתן למצוא מאמרים, מדורים קבועים, חידות על הפרשה ואת כל הכפיות הקודמות. פעם בשנה, בחודש אדר, מוציא הארגון עלון מודפס בשם "מזלג", ובו מאמרים משעשעים לכבוד פורים.
נח&quot;ת
נבחרת סן מרינו בכדורגל
נבחרת סן מרינו בכדורגל היא נבחרת הכדורגל הלאומית של סן מרינו.
היסטוריה.
נבחרת סן מרינו זכתה להצלחה מעטה, בעיקר בגלל האוכלוסייה הקטנה של המדינה. לזכותה רק ניצחון אחד, 1-0 נגד מדינה אירופאית זעירה אחרת, ליכטנשטיין.
המשחק הרשמי הראשון של נבחרת סן מרינו היה ב-1990, משחק ההפסד 0–4 לשווייץ במסגרת מוקדמות יורו 1992. לפני כן, הפסידה סן מרינו 0–1 לנבחרת האולימפית של קנדה ב-1986, אך משחק זה לא היה משחק רשמי.
נבחרת סן מרינו מעולם לא ניצחה משחק בינלאומי רשמי. הניצחון על ליכטנשטיין ב-2004 היה במסגרת משחק ידידות.
למרות ההישגים הדלים של הנבחרת החזיקה סן מרינו בתואר השער המהיר ביותר בהיסטוריה במסגרת מוקדמות המונדיאל, לאחר שבמוקדמות מונדיאל 1994 נגד נבחרת אנגליה, כבש דייוויד גאלטרי שער לאחר 8 שניות בלבד מפתיחת המשחק.
שיא זה נשבר במסגרת מוקדמות מונדיאל 2018, כאשר במשחק של נגד הבקיע החלוץ הבלגי כריסטיאן בנטקה שער לאחר 7.1 שניות מפתיחת המשחק.
שיא עולמי נוסף שנשבר במשחק של סן מרינו היה ההפסד 0–13 לגרמניה ב-6 בספטמבר 2006, התוצאה הגבוהה ביותר אי פעם במוקדמות אליפות אירופה (השיא הקודם היה 1–12, ניצחונה של ספרד על מלטה).
בנובמבר 2014 רשמה נבחרת סן מרינו הישג היסטורי כשרשמה את הנקודה הראשונה שלה בהיסטוריית מוקדמות היורו בתיקו 0-0 נגד נבחרת אסטוניה. בנוסף, משחק זה עצר את רצף ההפסדים של נבחרת סן מרינו (61 הפסדים רצופים).
בין המונדיאל הראשון למונדיאל 1990 הנבחרת כלל לא נרשמה למוקדמות, ומאז כשלה בכל ניסיונותיה להעפיל לטורניר. הנבחרת נרשמה לראשונה למוקדמות יורו 1992, וגם כאן כשלה בכל ניסיונותיה להעפיל.
אוגוסט לאופולד קרל
אוגוסט לאופולד קרל (גרמנית: August Crelle; 11 במרץ 1780, אייכוודר, גרמניה - 6 באוקטובר 1855, ברלין) מתמטיקאי גרמני.
למרות שהוא לא רכש השכלה פורמלית, בשנת 1806 הוא הגיש עבודת דוקטורט, לאוניברסיטת היידלברג.
פועלו החשוב ביותר היה הקמת כתב-עת מתמטי שנקרא כתב-עת למתמטיקה שימושית וטהורה (בגרמנית: Journal für die reine und angewandte Mathematik) שאותו ערך מ-1826 ועד מותו בשנת 1855. כתב העת פרסם מאמרים חשובים מאת אבל ואייזנשטיין.
תל בטש
תל בַּטָּשׁ (במקור תַל אל-בַּטַאשִׁי) הוא תל קדום באזור השפלה, על גדתו המערבית של נחל שורק, ממערב לקיבוץ צרעה.
זיהויו המקובל של התל הוא עם עיר המחוז הקדומה תִּמְנָתָה (גם תִּמְנָה), הנזכרת רבות במקרא ובמקורות מתקופת בית שני, המשנה והתלמוד.
החפירות והמחקר בתל.
התל התגלה במאה ה-19 על ידי שארל קלרמון-גנו, אשר סבר כי התל היה מחנה צבאי רומאי. בשנות ה-40 של המאה ה-20 נסקר התל על ידי בנימין מזר ויעקב קפלן שעמדו על חשיבותו. מזר הציע בתחילה לזהות את התל עם עקרון, אך לאחר שעקרון זוהתה בתל מקנה הסמוך, שונה הזיהוי לתמנתה, בייחוד בשל מיקומו של התל ההולם את התיאור המקראי.
החפירות הארכאולוגיות בתל נערכו החל משנת 1977, על ידי עמיחי מזר מהאוניברסיטה העברית, והן נמשכו במשך 12 עונות חפירה עד שנת 1989.
היסטוריה.
על פי הממצאים הארכאולוגיים, אזור התל היה מיושב כמעט ברציפות למן התקופה הכלקוליתית ועד לתקופה הפרסית בארץ ישראל. לא הרחק מן התל, על גדתו המזרחית של נחל שורק, נתגלו שרידי דרך רומית, וכן מספר תלוליות הקרויות "תלוליות בטש", שהן שרידי ישוב מהתקופות הנאוליתית, הכלקוליתית ותקופת הברונזה. מחפירות שנעשו בתל עולה שאתר יושב לראשונה בסוף העידן הפרהיסטורי. בתל נמצאו 12 שכבות התיישבות.
תקופת הברונזה.
השכבות הקדומות בתל (שכבות 12-11) מתוארכות לתקופת הברונזה התיכונה 2 (1750-1550 לפנה"ס). היישוב הוקף בסוללות עפר ובפינה הצפונית-מזרחית של התל נחשפה פינה של מבנה מונומנטלי, ככל הנראה מצודת העיר. על סמך הממצא הקראמי מהשכבה הבאה, חרבה המצודה ככל הנראה סביב שנת 1600 לפנה"ס. מעל לחורבות המצודה נמצאו שרידי שכבת ישוב משלהי תקופת הברונזה התיכונה 2 או מראשית תקופת הברונזה המאוחרת 1 (שכבה 10).